# Integrert masterprogram i Havbruk og sjømat

***Læringsutbytte***

Kandidaten skal ved avsluttet program ha oppnådd følgende læringsutbytte definert i kunnskaper, ferdigheter og generell kompetanse:

Kunnskaper

Kandidaten

* kan redegjøre for sentrale utfordringer og muligheter innenfor havbruks- og sjømatnæringen
* har inngående kunnskap om, og kan anvende, biologisk teori og metode, inkludert biologi, fysiologi, anatomi og økologi til artene i havbruk
* skal kunne oppsummere og forklare hvordan oppdrettsaktivitet er knyttet til marin- og kystøkologi og forutsetninger for bærekraftig utvikling
* skal kunne forklare relevansen og bruken av generell teori om økonomi, marked og ledelse for aktiviteter i næringen
* kan beskrive og forklare teknologi og teknologiske løsninger av vesentlig betydning for havbruks- og sjømatnæringen
* kan bedømme og analysere hvorfor og hvordan næringen opererer og blir oppfattet i samfunnet og av forbrukere

Ferdigheter

Kandidaten kan

* bidra til å løse problemer og finne løsninger for havbruks- og sjømatnæringen
* bruke relevante metoder for forskning og faglig utviklingsarbeid på en selvstendig måte
* gjøre kvantitative beregninger og analyser av økonomiske, biologiske og tekniske forhold med relevans for sjømatnæringen
* kommunisere med næringsaktører og har hatt en praksisperiode i næringen

Generell kompetanse

Kandidaten kan

* analysere relevante fag-, yrkes- og forskningsetiske problemstillinger
* anvende sine kunnskaper og ferdigheter på nye områder for å gjennomføre avanserte arbeidsoppgaver og prosjekter
* gjennomføre vitenskapelige forsøk og analyser og behersker vitenskapelig metode
* kommunisere faglige problemstillinger, analyser og konklusjoner med spesialister og til allmennheten, skriftlig og muntlig
* bidra til nytenkning og innovasjon i havbruksnæringen og produksjon av sjømat